هنجيب اللحمة ونسلقها ونحمرها وشكرا واحنا بنسلق اللحمة نحط عود قرفة وحبهان سمعك يالاى بتقول مش بحبه لا حبه يا عم بيدى للشوربة طعم حلو وفلفل اسود حب ولو فى لمون محروق حط واحدة واول ما تتسلق اللحمة تتصفى وتتحمر فى معلقة سمنة وانا بحيها بالذبدة لو هتعزمنى وعليها رشة ملح وفلفل اسود وجوزة الطيب نعمل بقى الخضار ناخد شوية شوربة من اللحمة ونجيب نوع الخضار الاى انا بحبه بطاطس وكوسة وجزر ونقطعهم حتت صغيرة ياعم مش بحب الكوسة بس انا بحبها هو انا مش هاكل ولا ايه يبقى تجيب كوسة ماشى ونجيب بصلة حلوة ونقطعها ونشوحها فى معلقة زيت تتبدل وننزل بعلبة صلصة من الصغيرة دى وتتشوح شوية ننزل بكبشة شوربة وتاخد غلوة ننزل بالخضار ونزود شورة ونظبط الملح ونجهز معلقة سمنة ونحمر تومة بشوية كزبرة ونعملها طشة ونغطى الحلة نعمل بقى شوية رز بالشعرية شوية سمنة او زبدة وزيهم شوية زيت ونحمر الشعرية وننزل بكوباية شوربة من اللحمة وننزل بالرز وشوية ملح وشوية فلفل اسود ورشة كزبرة ونظبط الرز كل كوباية رز عليها اتنين ماية ونوطى النار ونغطى ومش نقلب كتير وربع ساعة نطفى والف هنا عندك بقى شوية ملوخية ناشفة نغلى شوية شوربة ونحط عليها فصين توم واصغر طماطماية ونبشرها وشوية كزبرة ناشفه وتغلى ننزل بشوية ملوخية ناشفة وتاخد غلوتين ونطفى ونكون مجهزين طشة التوم والف هنا….